CELEX: 32019D0028(01)
Language: bg
Date: 2019-09-12 00:00:00
Title: Решение (ЕС) 2019/1558 на Европейската централна банка от 12 септември 2019 година за изменение на Решение (ЕС) 2019/1311 относно третата поредица от целеви дългосрочни операции по рефинансиране (ЕЦБ/2019/28)

16.9.2019   
               
               
                  BG
               
               
                  Официален вестник на Европейския съюз
               
               
                  L 238/2
               
            
         РЕШЕНИЕ (ЕС) 2019/1558 НА ЕВРОПЕЙСКАТА ЦЕНТРАЛНА БАНКА
         от 12 септември 2019 година
         за изменение на Решение (ЕС) 2019/1311 относно третата поредица от целеви дългосрочни операции по рефинансиране (ЕЦБ/2019/28)
         УПРАВИТЕЛНИЯТ СЪВЕТ НА EВРОПЕЙСКАТА ЦЕНТРАЛНА БАНКА,
         като взе предвид Договора за функционирането на Европейския съюз, и по-специално член 127, параграф 2, първо тире от него,
         като взе предвид Устава на Европейската система на централните банки и на Европейската централна банка, и по-специално член 3.1, първо тире, член 12.1, член 18.1, второ тире и член 34.1, второ тире от него,
         като взе предвид Насоки (ЕС) 2015/510 на Европейската централна банка от 19 декември 2014 г. относно прилагането на рамката на паричната политика на Евросистемата (Насоки относно общата документация) (ЕЦБ/2014/60) (1),
         като има предвид, че:
         
                     (1)
                  
                  
                     Съгласно член 1, параграф 4 от Насоки (ЕС) 2015/510 (ЕЦБ/2014/60) Управителният съвет може по всяко време да променя средствата, инструментите, изискванията, критериите и процедурите за изпълнение на операциите по паричната политика на Евросистемата.
                  
               
                     (2)
                  
                  
                     На 22 юли 2019 г. в стремежа си да изпълни задачата си да поддържа ценовата стабилност и с цел да запази благоприятните условия за банково кредитиране и да подкрепи нерестриктивната позиция на паричната политика в държавите членки, чиято парична единица е еврото, Управителният съвет прие Решение (ЕС) 2019/1311 на Европейската централна банка (ЕЦБ/2019/21) (2). В това решение се предвиди да бъдe извършена трета поредица целеви дългосрочни операции по рефинансиране (ЦДОР-III) през периода от септември 2019 г. до март 2021 г.
                  
               
                     (3)
                  
                  
                     На 12 септември 2019 г. с цел да запази благоприятните условия за банково кредитиране, да осигури плавното предаване на паричната политика в държавите членки, чиято парична единица е еврото, и да подкрепи нерестриктивната позиция на паричната политика, Управителният съвет реши да промени някои параметри на ЦДОР-III, а именно да увеличи срока до падежа на всички операции от две на три години, да въведе възможност за доброволно погасяване и да премахне спреда от 10 базисни пункта над средния лихвен процент по основните операции по рефинансиране (ООР) и над средния лихвен процент по депозитното улеснение във всеки един случай за срока на съответната ЦДОР-III според приложимото.
                  
               
                     (4)
                  
                  
                     С цел тези коригирани параметри да се прилагат към първите ЦДОР-III настоящото решение следва да влезе в сила без забава.
                  
               
                     (5)
                  
                  
                     Поради това Решение (ЕС) 2019/1311 (ЕЦБ/2019/21) следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Изменения
            Решение (ЕС) 2019/1311 (ЕЦБ/2019/21) се изменя, както следва:
            
                        1.
                     
                     
                        В член 2 параграф 2 се заменя със следното:
                        
                           „2.   Падежът на всяка ЦДОР-III настъпва три години след съответната дата на сетълмент в ден, който съвпада с датата на сетълмент на основна операция по рефинансиране на Евросиситемата в съответствие с указателния календар за ЦДОР-III, публикуван на уебсайта на ЕЦБ.“
                        
                     
                  
                        2.
                     
                     
                        Член 5 се заменя със следното:
                        
                           „Член 5
                           Лихва
                           
                              1.   При спазване на параграф 2 лихвеният процент, който се прилага към сумата, заета по всяка ЦДОР-III, е средният лихвен процент по основната операция по рефинансиране за срока на съответната ЦДОР-III.
                           
                           
                              2.   Лихвеният процент, който се прилага към сумите, заети от участниците, чието допустимо нетно кредитиране през втория референтен период надхвърля референтното им нетно кредитиране, е по-нисък от лихвения процент, посочен в параграф 1, и може да бъде толкова нисък, колкото е средният лихвен процент по депозитното улеснение за срока на съответната ЦДОР-III в зависимост от отклонението от референтната непогасена сума. Подробните разпоредби и изчисления се съдържат в приложение I. Лихвеният процент се съобщава на участниците преди първата дата за предсрочно погасяване през септември 2021 г. в съответствие с указателния календар за ЦДОР-III, публикуван на уебсайта на ЕЦБ.
                           
                           
                              3.   Отклонението от референтната непогасена сума, получената корекция на лихвения процент за стимулиране, ако има такава, и окончателните лихвени проценти се съобщават на участниците в съответствие с указателния календар за ЦДОР-III, публикуван на уебсайта на ЕЦБ.
                           
                           
                              4.   Лихвата се плаща за минал период на падежа на всяка ЦДОР-III или при предсрочно погасяване съгласно предвиденото в член 5a, според случая.
                           
                           
                              5.   Ако поради упражняването на средствата за правна защита, с които дадена НЦБ разполага съгласно договорните или регулаторните си разпоредби, участникът трябва да погаси непогасените суми по ЦДОР-III, преди да му бъдат съобщени отклонението от референтната непогасена сума и получената корекция на лихвения процент за стимулиране, ако има такава, лихвеният процент, който се прилага към заетите от този участник суми по всяка ЦДОР-III, е средният лихвен процент по основната операция по рефинансиране за срока на съответната ЦДОР-III до датата, на която НЦБ е изискала извършването на погасяването. Ако погасяването трябва да бъде направено, след като на участника са съобщени отклонението от референтната непогасена сума и получената корекция на лихвения процент за стимулиране, ако има такава, лихвеният процент, който се прилага към заетите от този участник суми по всяка ЦДОР-III, се определя, като се вземе предвид отклонението от референтната непогасена сума.“
                           
                        
                     
                  
                        3.
                     
                     
                        Вмъква се следният член 5a:
                        
                           „Член 5а
                           Предсрочно погасяване
                           
                              1.   След изтичането на 24 месеца след сетълмента на всяка ЦДОР-III участниците имат възможността на тримесечна база да прекратят съответната ЦДОР-III или да намалят сумата по нея преди падежа.
                           
                           
                              2.   Датите за предсрочно погасяване съвпадат с датата на сетълмента на основна операция по рефинансиране на Евросистемата съгласно определеното от Евросистемата.
                           
                           
                              3.   За да използва процедурата за предсрочно погасяване, участникът уведомява съответната НЦБ поне една седмица преди датата за предсрочното погасяване, че възнамерява да погасява съгласно процедурата за предсрочно погасяване на датата за предсрочно погасяване.
                           
                           
                              4.   Уведомлението, посочено в параграф 3, става задължително за участника една седмица преди датата за предсрочно погасяване, посочена в него. Ако до датата за погасяване участникът не изплати изцяло или частично дължимата сума съгласно процедурата за предсрочно погасяване, това може да доведе до налагането на имуществена санкция. Приложимата имуществена санкция се изчислява в съответствие с приложение VII към Насоки (ЕС) 2015/510 (ЕЦБ/2014/60) и съответства на имуществената санкция, която се прилага при неизпълнение на задълженията за адекватно обезпечаване и сетълмент на сумата, която е разпределена на контрагента във връзка с обратните сделки за целите на паричната политика. Налагането на имуществена санкция не засяга правото на НЦБ да използва средствата за правна защита, предвидени в случай на неизпълнение в член 166 от Насоки (ЕС) 2015/510 (ЕЦБ/2014/60).“
                           
                        
                     
                  
                        4.
                     
                     
                        В член 7, параграф 1 букви б), в), г) и д) се заменят със следното:
                        
                                    „б)
                                 
                                 
                                    ако не представи на съответната НЦБ резултатите от оценката на одитора на първия отчет в съответния срок, посочен в указателния календар за ЦДОР-III, публикуван на уебсайта на ЕЦБ, участникът погасява всички непогасени суми, заети по ЦДОР-III, на датата на сетълмент на следващата основна операция по рефинансиране по средния лихвен процент по основната операция по рефинансиране за срока на всяка съответна ЦДОР-III;
                                 
                              
                                    в)
                                 
                                 
                                    ако участникът не представи на съответната НЦБ втория отчет в съответния срок, към заетите от този участник суми по ЦДОР-III се прилага средният лихвен процент по основната операция по рефинансиране за срока на всяка съответна ЦДОР-III, заедно с допълнителна дневна санкция в размер на 500 ЕUR до подаването на втория отчет, но с максимален размер от 15 000 ЕUR. Санкцията се натрупва и начислява, когато съответната НЦБ получи втория отчет или когато бъде достигнат максималният размер на санкцията, ако вторият отчет все още не е бил получен дотогава;
                                 
                              
                                    г)
                                 
                                 
                                    ако участникът не представи на съответната НЦБ резултатите от оценката на одитора на втория отчет в съответния срок, към заетите от този участник суми по ЦДОР-III се прилага средният лихвен процент по основната операция по рефинансиране за срока на всяка съответна ЦДОР-III;
                                 
                              
                                    д)
                                 
                                 
                                    ако участникът не изпълни по друг начин задълженията, установени в член 6, параграф 6 или 7, към заетите от този участник суми по ЦДОР-III се прилага средният лихвен процент по основната операция по рефинансиране за срока на всяка съответна ЦДОР-III;“.
                                 
                              
                  
                        5.
                     
                     
                        В приложение I, раздел 3 третият параграф се заменя със следното:
                        „EX се закръглява до 15 десетични знака. Където OAB е равна на нула, а EX се приема за равно на 2,5.“
                     
                  
                        6.
                     
                     
                        В приложение I, раздел 3 шестият параграф се заменя със следното:
                        „Нека корекцията на лихвения процент за стимулиране, измерена като част от средния диапазон между максималния възможен размер на лихвен процент () и минималния възможен размер на лихвен процент (), бъде обозначена с iri; нека лихвеният процент който се прилага за ЦДОР-III k, изразен като годишна процентна ставка, бъде обозначен сrk; iri и rk се определят, както следва:
                        
                                    a)
                                 
                                 
                                    aко участникът не надхвърли референтната си непогасена сума от допустими кредити към 31 март 2021 г., лихвеният процент, който се прилага към всички суми, заети от участника по ЦДОР-III, е средният лихвен процент по ООР за срока на съответната ЦДОР-III, т.е.:
                                    ако EX ≤ 0, то iri = 0 % и
                                 
                              
                                    б)
                                 
                                 
                                    ако участникът надхвърли референтната си непогасена сума от допустими кредити с поне 2,5 % към 31 март 2021 г., лихвеният процент, който се прилага към всички суми, заети от участника по ЦДОР-III, е равен на средния лихвен процент по депозитното улеснение, който се прилага за срока на съответната ЦДОР-III, т.е.:
                                    ако EX ≥ 2,5, то iri = 100 % и
                                 
                              
                                    в)
                                 
                                 
                                    ако участникът надхвърли референтната си непогасена сума от допустими кредити с по-малко от 2,5 % към 31 март 2021 г., лихвеният процент, който се прилага към всички суми, заети от участника по ЦДОР-III, се степенува линейно в зависимост от процента, с който участникът надхвърля референтните си непогасени суми от допустими кредити, т.е.:
                                    ако 0 < EX < 2,5, то и “.
                                 
                              
                  
         
            Член 2
            Влизане в сила
            Настоящото решение влиза в сила на 16 септември 2019 година.
         
         
            Съставено във Франкфурт на Майн на 12 септември 2019 година.
            
               
                  За Управителния съвет на ЕЦБ
               
               
                  Председател на ЕЦБ
               
               Mario DRAGHI
            
         
         
            (1)  ОВ L 91, 2.4.2015 г., стр. 3.
         
            (2)  Решение (ЕС) 2019/1311 на Европейската централна банка от 22 юли 2019 г. относно трета поредица от целеви дългосрочни операции по рефинансиране (ЕЦБ/2019/21) (ОВ L 204, 2.8.2019 г., стр. 100).